Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1991. évi XXXII. törvény nem kellően részletes szabályai által
Paragraph Index: 422

1991. évi XXXII. törvény nem kellően részletes szabályai által a jogbiztonság megsértésével előidézett alkotmányos visszásságra való tekintettel — kezdeményezzék a törvény módosítását. A törvény ugyanis nem rendelkezett az egyházak által visszaigényelt lakott ingatlanok bérlőinek jogi helyzetéről, ezért több volt tanácsi bérlakást lakottan adtak az egyház tulajdonába. Az átadást követően a lakókra már a nem önkormányzati tulajdonú lakások bérlőire vonatkozó szabályokat kellett alkalmazni. Ezzel jogbiztonságuk súlyosan sérült. A törvény módosítására tett ajánlással az Országgyűlési Bizottságok egyetértettek, és azt a Miniszterelnöki Hivatalnak támogató javaslattal megküldték. A törvény módosítására 1997-ben került sor, de az országgyűlési biztos vizsgálatának eredményeképpen 1996-tól az ingatlanok egyház részére történt átadásakor az érintettek már kivétel nélkül figyelembe vették a bérlők helyzetét. Az országgyűlési biztos ajánlása ezzel elérte célját. Kapcsolódó ügy: OBH 1652/95. OBH 370/1996. A panaszos sérelmezte, hogy amikor vagyoni kárpótlása ügyében hozott határozat bírósági felülvizsgálatát kérte, a hatóság a keresetét csak késlekedve továbbította a bírósághoz. A vizsgálat a jogorvoslathoz való jog megsértése miatt indult. A panaszos a kárpótlási határozat ellen törvényes határidőben 1994. IX. 29-én nyújtotta be keresetét a Megyei Kárrendezési Hivatalhoz. A hivatal a kereseti kérelmet 1994 októberében küldte meg az Országos Kárrendezési és Kárpótlási Hivatalhoz. Az OKKH a kereseti kérelmet az ellenkérelemmel együtt 1995. VI. 23-án továbbította a bírósághoz. Az országgyűlési biztos megállapította, hogy a hivatal alkotmányos visszásságot idézett elő azáltal, hogy a panaszos jogorvoslati jogát korlátozta, mert az ellentétes az Alkotmány

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes